proxectonos/corpus_dominio_legal_administrativo_tmp huggingface dataset:
RESOLUCIÓN do 2 de decembro de 2009, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas do Fondo de Acción Social do exercicio 2008 para o persoal ao servizo da Administración da Xunta de Galicia.
CONSELLERÍA DE FACENDA — III. OUTRAS DISPOSICIÓNS — 10/12/2009

De conformidade co establecido na norma 6.2 dos criterios de repartición do Fondo de Acción Social da Xunta de Galicia para o exercicio económico do ano 2008, aprobados polo Consello da Xunta de Galicia do 30 de decembro de 2008 e publicados por resolución da Dirección Xeral da Función Pública do 18 de maio de 2009 (DOG número 104, do 29 de maio), o anuncio de exposición das listaxes definitivas de admitidos e excluídos publicarase no Diario Oficial de Galicia.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, cuxa publicación pode lesionar o dereito constitucional á intimidade dos solicitantes ou dos causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dándolle cumprimento ao prescrito, esta dirección xeral, transcorrido o prazo de alegacións previsto no punto segundo da Resolución do 7 de setembro de 2009 (Diario Oficial de Galicia número 182, do 16 de setembro) e unha vez concluídos os traballos de revisión das reclamacións presentadas,
RESOLVE:
Primeiro.-Publicar no Diario Oficial de Galicia, como anexo a esta resolución, a distribución final da concesión das axudas do Fondo de Acción Social do exercicio 2008.
Segundo.-Facer públicas as listaxes definitivas de axudas aprobadas e denegadas do Fondo de Acción Social do exercicio 2008 na páxina web da Dirección Xeral da Función Pública
http://www.xunta.es/dxfp/fas.htm.
Para o coñecemento íntegro do acto, os solicitantes deberán introducir nos espazos habilitados para o efecto o NIF e mais o código de impresión da súa solicitude.
Terceiro.-Contra esta resolución poderán os interesados interpoñer recurso de alzada ante a conselleira de Facenda no prazo dun mes contado desde o día seguinte ao da data de publicación desta resolución no Diario Oficial de Galicia, de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 2 de decembro de 2009.
José Mª Barreiro Díaz
Director xeral da Función Pública
Ver referencia pdf "24000D005P017.PDF"
ORDE do 16 de novembro de 2009 de extinción da autorización por cesamento de actividades no centro privado Proden, do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/12/2009

Examinado o expediente iniciado pola titularidade do centro privado Proden, do concello da Coruña, en que solicita o cesamento de actividades do devandito centro.
Tendo en conta que o expediente foi tramitado polo Departamento Territorial da Consellería de Educación e Ordenación Universitaria da Coruña, quen o remite cos informes correspondentes.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995, que o desenvolve.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Extinguir de conformidade co artigo 17.1º do Decreto 133/1995, por cesamento nas súas actividades, por instancia da titularidade do centro, a autorización do centro privado que se relaciona a continuación:
Denominación: centro privado Proden.
Código do centro: 15026054.
Titular: Dietética y Nutrición, S.L.
Domicilio: r/ Rafael Alberti, 6.
Concello: A Coruña.
Provincia: A Coruña.
Ensinanzas que se extinguen: todas as que tiña autorizadas (1 ciclo formativo de grao superior de dietética).
Segundo.-Esta extinción dará lugar á correspondente inscrición no Rexistro de Centros da Consellería de Educación e Ordenación Universitaria.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 16 de novembro de 2009.
Jesús Vázquez Abad
Conselleiro de Educación e Ordenación Universitaria
CORRECCIÓN de erros.-Decreto 411/2009, do 12 de novembro, polo que se declara a zona de especial protección para as aves da Limia.
CONSELLERÍA DO MEDIO RURAL — III. OUTRAS DISPOSICIÓNS — 04/12/2009

Advertido erro no citado decreto publicado no DOG nº 230, con data do 24 de novembro de 2009, cómpre facer as seguintes correccións:
1. No anexo I, límites da zona periférica de protección, na descrición do sector A, zona A4, 2ª táboa de coordenadas, na columna correspondente á coordenada y do punto 1, onde di: «604.090,82»; debe dicir: «4.668.056,26».
2. No anexo I, límites da zona periférica de protección, na descrición do sector C, zona C1, na descrición literal dos límites, no último punto, onde di: «Dentro do municipio de Trasmiras, o límite vai cara ao sur e continúa no seguinte cruzamento por unha pista en dirección ao suroeste ata o punto (x: 614.766,36; y: 657.292,16), situado no límite da ZEPA»; debe dicir: «Dentro do municipio de Trasmiras, o límite vai cara ao sur e continúa no seguinte cruzamento por unha pista en dirección ao suroeste ata o punto (x: 614.766,36; y: 4.657.292,16), situado no límite da ZEPA».
3. O anexo II de planos débese volver publicar novamente.
Ver referencia pdf "23800D011P031.PDF"
RESOLUCIÓN do 27 de novembro de 2009 pola que se corrixen erros da Resolución do 12 de novembro de 2009 pola que se procede a declarar desistidos da súa solicitude de axudas por non ter presentada en prazo ou forma a emenda de documentación requirida ao abeiro da Orde do 27 de febreiro de 2009, pola que se establecen as bases reguladoras das axudas destinadas á promoción da recría de gando vacún en Galicia, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 04/12/2009

Mediante a Orde do 27 de febreiro de 2009, da Consellería do Medio Rural, fixose pública a convocatoria das axudas para a promoción da recría de gando vacún en Galicia e convocáronse para o ano 2009 (DOG do 10 de marzo).
No DOG do 8 de setembro de 2009, publícase a Resolución do 24 de agosto de 2009 na cal se relacionan os solicitantes que reúnen todos os requisitos para a súa valoración.
No DOG nº 226, do 18 de novembro de 2009, publicouse a Resolución do 12 de novembro de 2009, pola que se dá publicidade á parte substantiva da resolución pola que se inadmiten a trámite determinadas solicitudes e se declaran desistidos das súas solicitudes determinados peticionarios das axudas reguladas na Orde do 27 de febreiro de 2009 pola que se establecen as bases reguladoras das axudas para a promoción da recría de gando vacún en Galicia e se convocan para o ano 2009.
Revisada novamente a documentaión que figura nos expedientes e no anexo II da resolución do 12 de novembro de 2009, compróbase que 56 dos interesados desistidos presentaron a documentación requirida e foron admitidos como tales por Resolución do 24 de agosto de 2009, que foi publicada no DOG nº 176 do 8 de setembro de 2009.
Vista a proposta de corrección de erros da Dirección Xeral de Produción Agropecuaria, cómpre por medio desta resolución, proceder á corrección dos erros da citada resolución, de conformidade co disposto no artigo 105.2º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, que establece que as administracións públicas poderán rectificar en calquera momento, de oficio ou por instancia dos interesados, os erros materiais de feito ou aritméticos existentes nos seus actos, e o artigo 3.2º da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro, de modificación da Lei 30/1992, do 26 de novembro, que establece que para a rectificación de erros materiais, de feito ou aritméticos, corresponderalle ao propio órgano administrativo que ditou o acto.
RESOLVO:
Corrrixir o anexo II da Resolución do 12 de novembro de 2009, eliminando deste aos solicitantes seguintes por estar admitidos segundo o anexo I da Resolución do 24 de agosto de 2009.
Ver referencia pdf "23800D011P031.PDF"
Santiago de Compostela, 27 de novembro de 2009.
P.D. (Orde 24-4-2009)
Jorge Atán Castro
Secretario xeral da Consellería do Medio Rural
CORRECCIÓN de erros.-Orde do 19 de novembro de 2009 pola que se modifica o artigo 18 da Orde do 22 de xullo de 2009 (Diario Oficial de Galicia do 30 de xullo) pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia, e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 04/12/2009

Advertido erro na devandita orde, publicada no Diario Oficial de Galicia nº 232, do 26 de novembro de 2009, é necesario facer a seguinte modificación:
Na páxina 18.272, artigo 18º, nos puntos 1 e 2.1º c) onde di: «9 de decembro de 2009»; debe dicir: «19 de decembro de 2009».
ORDE do 10 de decembro de 2009 pola que se resolve a convocatoria do 30 de abril de 2009, pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional, módulos profesionais experimentais, artes plásticas e deseño, ensinanzas deportivas e programas de cualificación profesional inicial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/12/2009

Cumpridos os trámites que figuran na Orde do 30 de abril de 2009 (DOG do 12 de maio), pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional específica, módulos profesionais experimentais, artes plásticas e deseño, ensinanzas deportivas e programas de cualificación profesional inicial.
Vista a proposta de adxudicación da Dirección Xeral de Educación, Formación Profesional e Innovación Educativa, segundo as previsións dos artigos 5 e 9 da orde de convocatoria, e de conformidade co disposto no seu artigo 10
RESOLVO:
Primeiro.-Anunciar a exposición ao público das listaxes definitivas dos beneficiarios das axudas concedidas correspondentes ao ano 2009, primeiro prazo, e nas contías que se indican, que estarán expostas no taboleiro de anuncios da Consellería de Educación e Ordenación Universitaria, na Consellería de Presidencia, oficina de atención ao cidadán, e nas delegacións provinciais da Consellería de Educación e Ordenación Universitaria.
Segundo.-Contra esta resolución, que pon fin á vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de decembro de 2009.
Jesús Vázquez Abad
Conselleiro de Educación e Ordenación
Universitaria
ACORDO do 14 de decembro de 2009 polo que se amplía o prazo de xustificación previsto na Orde do 17 de setembro de 2009 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais de alumnos/as de centros públicos non universitarios dependentes desta consellería para o curso académico 2009-2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/12/2009

Con data do 29 de setembro de 2009 publicouse no Diario Oficial de Galicia nº 191, a Orde do 17 de setembro de 2009 pola que se establecen as bases e se convocan axudas destinadas ao cofinanciamento dos servizos de comedor escolar xestionados polas asociacións de nais e pais de alumnos/as de centros públicos non universitarios dependentes desta consellería para o curso académico 2009-2010, a cal, no seu artigo 12, punto 2, establece que a parte da subvención correspondente á anualidade de 2009 exixirá por parte do beneficiario a presentación antes do día 20 de decembro de 2009 da xustificación da xestión do servizo de comedor ante a Subdirección Xeral de Xestión Orzamentaria e de Recursos Educativos Complementarios da Consellería de Educación e Ordenación Universitaria, edificio administrativo San Caetano, s/n, 15781 Santiago de Compostela.
Por causas sobrevidas, produciuse un significativo atraso na resolución dos expedientes de axudas, de modo que o prazo establecido para a xustificación das accións subvencionadas resulta de difícil cumprimento para os beneficiarios. Tendo en conta isto, e coa finalidade de facer viable o proceso de xestión e de garantir a maior eficacia posible da convocatoria, dado que non se causa prexuízo a terceiros, cómpre ampliar o devandito prazo, segundo o previsto no artigo 45 do Regulamento da Lei de subvencións de Galicia (Decreto 11/2009, do 8 de xaneiro). Polo exposto,
ACORDO:
Ampliar o prazo para xustificar o primeiro pagamento ata o 30 de xaneiro de 2010, incluído.
Este acordo de ampliación non será susceptible de recurso ningún.
Santiago de Compostela, 14 de decembro de 2009.
P.D. (Orde 3-8-2009)
José Luis Vázquez Fernández
Secretario xeral da Consellería de Educación
e Ordenación Universitaria
RESOLUCIÓN do 2 de decembro de 2009 pola que se adxudican as axudas para o fomento da investigación e a innovación empresarial do procedemento IN841B, convocadas pola Orde do 22 de xullo de 2009 (Diario Oficial de Galicia número 148, do 30 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 15/12/2009

Pola orde da Consellería de Economía e Industria do 22 de xullo de 2009 (DOG nº 148, do 30 de xullo), convocáronse as axudas para o ano 2009 para o fomento da investigación e a innovación empresarial no ámbito da Comunidade Autónoma de Galicia, correspondentes, entre outros, ao procedemento IN841B: realización de estudos de viabilidade.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e á proposta elaborada pola comisión de valoración prevista no artigo 10 da orde da convocatoria, esta consellería
RESOLVE:
Primeiro.-Concederlles as axudas para a realización de estudos de viabilidade (procedemento IN841B) aos beneficiarios que se relacionan no anexo B-I desta resolución, nas contías que se sinalan, que supoñen un total de 343.514,00 euros para o ano 2009.
Segundo.-Para poder percibir as axudas correspondentes á anualidade de 2009, os beneficiarios deberán presentar, na data límite do 19 de decembro de 2009, a documentación indicada no artigo 18 da Orde do 22 de xullo de 2009 (DOG nº 148, do 30 de xullo), así como no artigo 6 do anexo II da citada orde de convocatoria.
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de decembro de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía
e Industria
Ver referencia pdf "24300D003P022.PDF"
RESOLUCIÓN do 3 de decembro de 2009 pola que se adxudican as axudas para o fomento da investigación e a innovación empresarial do procedemento IN841A, convocadas pola Orde do 22 de xullo de 2009 (Diario Oficial de Galicia número 148, do 30 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 16/12/2009

Pola Orde da Consellería de Economía e Industria do 22 de xullo de 2009 (DOG número 148, do 30 de xullo) convocáronse as subvencións para o ano 2009 para o fomento da investigación e a innovación empresarial no ámbito da Comunidade Autónoma de Galicia correspondentes, entre outros, ao procedemento IN841A: plataformas tecnolóxicas.
Na súa virtude, de acordo co establecido nas bases da citada orde da convocatoria, atendendo as dispoñibilidades de crédito e ás propostas elaboradas pola comisión de valoración prevista no artigo 10 da orde da convocatoria, esta consellería
RESOLVE:
Primeiro.-Concederlles as axudas para as plataformas tecnolóxicas (procedemento IN841A) aos beneficiarios que se relacionan no anexo A-I desta resolución, nas contías que se sinalan, que supoñen un total de 1.521.574,80 euros para o ano 2009.
Segundo.-Para poder percibir as axudas correspondentes á anualidade de 2009, os beneficiarios deberán presentar, na data límite do 19 de decembro de 2009, a documentación indicada no artigo 18 da Orde do 22 de xullo de 2009 (DOG número 148, do 30 de xullo) así como no artigo 6 do anexo I da citada orde de convocatoria.
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de decembro de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía e Industria
Ver referencia pdf "24400D005P018.PDF"
RESOLUCIÓN do 2 de decembro de 2009 pola que se adxudican as axudas para o fomento da investigación e a innovación empresarial do procedemento IN841D, convocadas pola Orde do 22 de xullo de 2009 (Diario Oficial de Galicia número 148, do 30 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 16/12/2009

Pola orde da Consellería de Economía e Industria do 22 de xullo de 2009 (DOG número 148, do 30 de xullo), convocáronse as axudas para o ano 2009 para o fomento da investigación e a innovación empresarial no ámbito da Comunidade Autónoma de Galicia, correspondentes, entre outros, ao procedemento IN841D. Cofinanciamento de proxectos subvencionados con anterioridade noutras convocatorias de axudas estatais e internacionais.
Na súa virtude, de acordo co establecido nas bases da citada orde da convocatoria, atendendo as dispoñibilidades de crédito e a proposta elaborada pola comisión de valoración prevista no artigo 10 da orde da convocatoria, esta consellería
RESOLVE:
Primeiro.-Concederlles as axudas para cofinanciamento de proxectos subvencionados con anterioridade noutras convocatorias de axudas estatais e internacionais (procedemento IN841D) aos beneficiarios que se relacionan no anexo D-I desta resolución, nas contías que se sinalan, que supoñen un total de 96.490,89 euros para o ano 2009.
Segundo.-Para poder percibir as axudas correspondentes á anualidade de 2009, os beneficiarios deberán presentar, na data límite do 19 de decembro de 2009, a documentación indicada no artigo 18 da Orde do 22 de xullo de 2009 (DOG número 148, do 30 de xullo) así como no artigo 6 do anexo IV da citada orde de convocatoria.
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de decembro de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía e Industria
Ver referencia pdf "24400D004P017.PDF"
ORDE do 10 de decembro de 2009 pola que se fai pública a ampliación da dotación orzamentaria para a concesión das axudas establecidas na Orde do 30 de decembro de 2008 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 16/12/2009

A Orde do 30 de decembro de 2008 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia nº 10, do 15 de xaneiro), establece na súa disposición adicional cuarta, na que se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 30 de decembro de 2008 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia nº 10, do 15 de xaneiro), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2009:
48.04.322C.470.1, código de proxecto 2009 01072 polo importe de 2.389.064,00 euros, con cargo ao Plan extraordinario de orientación, formación profesional e inserción laboral.
48.04.322C.470.1, código de proxecto 2009 01001 polo importe de 2.715.625,69 euros.
Artigo 2º
Esta modificación non afectan o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día de súa publicación no Diario Oficial de Galicia.
Santiago de Compostela, 10 de decembro de 2009.
Beatriz Mato Otero
Conselleira de Traballo e Benestar
RESOLUCIÓN do 13 de novembro de 2009, da Secretaría Xeral da Consellería de Traballo e Benestar, pola que se publican as subvencións concedidas ao abeiro da Orde do 30 de decembro de 2008 (Diario Oficial de Galicia número 6, do 9 de xaneiro de 2009) pola que se convocan subvencións destinadas ás entidades locais para a implantación e desenvolvemento de bancos municipais de tempo, plans de programación do tempo da cidade, plans de conciliación local e/ou outras medidas municipais de conciliación.
CONSELLERÍA DE TRABALLO E BENESTAR — III. OUTRAS DISPOSICIÓNS — 16/12/2009

En cumprimento do disposto no artigo 19 da Orde do 30 de decembro de 2008 pola que se convocan, para o exercizo 2009, as subvencións destinadas ás entidades locais para a implantación e desenvolvemento de bancos municipais de tempo, plans de programación do tempo da cidade, plans de conciliación local e/ou outras medidas municipais de conciliación (DOG nº 6, do 9 de xaneiro de 2009),
RESOLVO:
Que se publiquen as subvencións concedidas que se indican no anexo, cun importe total de 382.187,30 euros, con cargo á aplicación 48.01.321A.460.1 e de 87.442,41 euros, con cargo á aplicación 48.01.321A.760.0 dos orzamentos xerais da Comunidade Autónoma de Galicia para o exercicio 2009.
Santiago de Compostela, 13 de novembro de 2009.
Cristina Ortiz Dorda
Secretaria xeral da Consellería de Traballo
e Benestar
Ver referencia pdf "24400D007P021.PDF"
RESOLUCIÓN do 15 de maio de 2009 pola que se fai pública a encomenda de xestión para a realización de traballos correspondentes ao Congreso Internacional Eunis-2009 (do 23 ao 26 de xuño de 2009).
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 17/12/2009

Para levar a cabo os traballos arriba mencionados, a USC conta cun servizo propio baixo a forma de sociedade unipersoal de capital integramente público, denominado Unixest, S.L. tal como se recolle no artigo dous in fine dos seus estatutos.
Polo exposto anteriormente, cumpríndose neste caso os requisitos establecidos nos artigos 4, letra n) e 24.6º da Lei 30/2007, do 30 de outubro, de contratos do sector público, e no artigo 15 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), o reitor resolve:
Encargar directamente mediante esta encomenda de xestión os traballos de secretaría técnica (comunicación, material, eventos sociais, persoal de apoio, instalacións e espazos, aloxamento e transportes relatores e restauración/catering) polo importe de 75.658,43 euros, IVE non incluído, do congreso arriba citado.
Contra esta resolución, que esgota a vía administrativa, poderá interpoñerse recurso contencioso administrativo ante o xulgado do contencioso-administrativo de Santiago de Compostela, no prazo de dous meses, contados desde a súa recepción, de conformidade cos artigos 46 e 8 da Lei 29/1998, do 13 de xullo, reguladora da xurisdición contencioso-administrativa. Non obstante, os interesados poderán interpoñer recurso potestativo de reposición no prazo dun mes, ante o reitor da USC. Neste caso non se poderá interpor o recurso contencioso-administrativo anteriormente indicado mentres non se dite a resolución expresa ou presunta do recurso potestativo de reposición, ao abeiro dos artigos 116 e seguintes da LRX-PAC, modificada pola Lei 4/1999, do 13 de xaneiro.
Santiago de Compostela, 15 de maio de 2009.
P.D. (Resolución 31-7-2007, DOG do 19 de setembro, modificada por Resolución 12-5-2009, DOG do 26 de maio)
Miguel A. Vázquez Taín
Vicerreitor de Economía, Financiamento
e Infraestruturas
RESOLUCIÓN do 3 de decembro de 2009 pola que se adxudican as axudas para o fomento da investigación e a innovación empresarial do procedemento IN841C, convocadas pola Orde do 22 de xullo de 2009 (Diario Oficial de Galicia número 148, do 30 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 17/12/2009

Pola orde da Consellería de Economía e Industria do 22 de xullo de 2009 (DOG nº 148, do 30 de xullo), convocáronse as axudas para o ano 2009 para o fomento da investigación e a innovación empresarial no ámbito da Comunidade Autónoma de Galicia, correspondentes, entre outros, ao procedemento IN841C: Realización de proxectos de innovación.
Na súa virtude, de acordo co establecido nas bases da citada orde da convocatoria, atendendo as dispoñibilidades de crédito e á proposta elaborada pola comisión de valoración prevista no artigo 10º da orde da convocatoria, esta consellería
RESOLVE:
Primeiro.-Concederlles as axudas para a realización de proxectos de innovación aos beneficiarios que se relacionan no anexo C-I desta resolución, nas contías que se sinalan.
Segundo.-Para poder percibir as axudas correspondentes á anualidade de 2009, os beneficiarios deberán presentar, na data límite do 19 de decembro de 2009 (proxectos dunha anualidade) e 31 de decembro de 2009 (proxectos plurianuais), a documentación indicada no artigo 18 da Orde do 22 de xullo de 2009 (DOG nº 148, do 30 de xullo) así como no artigo 6 do anexo III da citada orde de convocatoria.
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de decembro de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía
e Industria
Ver referencia pdf "24500D006P011.PDF"
ORDE do 14 do decembro de 2009 pola que se modifica o artigo 16 da Orde do 7 de outubro de 2009 pola que se establecen as bases reguladoras para a concesión, en réxime de concorrencia competitiva, das subvencións para o financiamento de accións orientadas a produtos ou servizos de innovación tecnolóxica relacionados co Xacobeo 2010, e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 17/12/2009

Pola Orde do 7 de outubro de 2009 aprobáronse as bases reguladoras para a concesión, en réxime de concorrencia competitiva, das subvencións para o financiamento de accións orientadas a produtos ou servizos de innovación tecnolóxica relacionados co Xacobeo 2010, e se procedeu á súa convocatoria para o ano 2009.
No artigo 16 da devandita orde establécese que o prazo de presentación da documentación da subvención xustificativa así como o período de emisión das facturas e dos xustificantes de pagamento remata o 18 de decembro de 2009.
Tendo en conta o atraso producido na resolución das ditas subvencións, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido artigo 16 da orde de convocatoria, polo que
DISPOÑO:
A modificación parcial do artigo 16 da Orde do 7 de outubro de 2009 pola que se aprobaron as bases reguladoras para a concesión, en réxime de concorrencia competitiva, das subvencións para o financiamento de accións orientadas a produtos ou servizos de innovación tecnolóxica relacionados co Xacobeo 2010, e se procede á súa convocatoria para o ano 2009, que queda redactado do seguinte xeito nos parágrafos afectados:
Artigo 16º.-Xustificación da subvención.
1. Para cobrar a totalidade da subvención concedida, o beneficiario deberá presentar nos lugares sinalados no artigo 2º desta convocatoria e na data límite do 29 de decembro de 2009, un exemplar da seguinte documentación:
a) ../
b) ../
c) Xustificación do pagamento: transferencia bancaria, certificación bancaria ou extracto de pagamento. En ningún caso se admitirán xustificantes de pagamento con data posterior ao 29 de decembro de 2009. Nestes documentos deberán estar claramente identificados o receptor e o emisor do pagamento, a satisfacción do importe total da factura e o concepto a que corresponden.
(../)
Santiago de Compostela, 14 de decembro de 2009.
Javier Guerra Fernández
Conselleiro de Economía e Industria
RESOLUCIÓN do 9 de decembro de 2009 pola que se dá publicidade ao acordo do tribunal encargado de avaliar as probas para a obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 16 de febreiro de 2009 (Diario Oficial de Galicia número 46, do 6 de marzo), mediante o que se declaran definitivas as relacións provisorias de aprobados.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 17/12/2009

Publicadas o 24 de novembro de 2009 as relacións provisorias de aprobados correspondentes ás probas de obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 16 de febreiro de 2009, transcorrido o prazo establecido para presentar as correspondentes reclamacións e unha vez examinadas, este tribunal
ACORDA:
Primeiro.-Declarar definitivas as relacións provisorias de aprobados.
Segundo.-Expoñer as ditas relacións nos lugares establecidos para o efecto na resolución da convocatoria.
Terceiro.-Publicar este acordo no Diario Oficial de Galicia.
Contra esta resolución poderá interpoñerse recurso de alzada ante o director xeral de Mobilidade da Consellería de Medio Ambiente, Territorio e Infraestruturas, no prazo dun mes contado desde o día seguinte ao da súa publicación no Diario Oficial de Galicia. Transcorridos tres meses desde a presentación do referido recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 9 de decembro de 2009.
Xosé Lluís Fernández Suárez
Presidente do tribunal
ACORDO do 9 de decembro de 2009, da Mesa do Parlamento de Galicia, polo que se aproba a oferta de emprego público da Administración do Parlamento de Galicia para o ano 2009.
PARLAMENTO DE GALICIA — III. OUTRAS DISPOSICIÓNS — 17/12/2009

O Estatuto de persoal do Parlamento de Galicia establece no seu artigo 17 que as necesidades de recursos humanos con asignación orzamentaria que non poidan ser cubertas co persoal existente e se deban prover mediante persoal de novo ingreso serán obxecto, de ser o caso, de aprobación dunha oferta anual de emprego público, que se publicará no Boletín Oficial do Parlamento de Galicia e no Diario Oficial de Galicia.
Mediante acordo da Mesa de Negociación da Administración do Parlamento de Galicia, do 29 de decembro de 2008, establecéronse os criterios xerais dos plans de oferta de emprego público.
Conforme o anterior e unha vez analizadas as necesidades de persoal existentes, a Mesa da Cámara, na súa reunión do 9 de decembro de 2009,
DISPÓN:
Aprobar a oferta de emprego público da Administración do Parlamento de Galicia para o ano 2009, constituída pola praza vacante dotada orzamentariamente que se relaciona a continuación:
Tipo de persoal: funcionario.
Grupo: C.
Corpo: administrativo do Parlamento de Galicia.
Denominación: administrativa/o.
Número de prazas: 1.
A cobertura desta praza realizarase mediante promoción interna ao abeiro do disposto no artigo 39 do Estatuto de persoal do Parlamento de Galicia.
Santiago de Compostela, 9 de decembro de 2009.
José Manuel Baltar Blanco
Presidente en funcións
CORRECCIÓN de erros.-Resolución do 19 de novembro de 2009, da Secretaría Xeral para o Deporte, pola que se conceden subvencións a concellos ao abeiro da Resolución do 30 de xullo de 2009 pola que se aproban as bases reguladoras para a concesión de subvencións a concellos de Galicia, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos e para a adquisición de equipamentos deportivos e pola que se convocan as correspondentes ao ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/12/2009

Advertidos erros por omisión na citada resolución, publicada no Diario Oficial de Galicia nº 231, do 25 de novembro de 2009, é necesario facer as seguintes correccións:
Na páxina 18.222, no punto 2 da resolución, na primeira listaxe que se refire aos solicitantes excluídos en relación coas obras, é necesario engadir os seguintes concellos e as causas de exclusión:
Ver referencia pdf "24500D003P010.PDF"
Na páxina 18.222, no punto do 2 da resolución, na segunda listaxe que se refire aos solicitantes excluídos en relación cos equipamentos, é necesario engadir o seguinte concello e a causa de exclusión.
Ver referencia pdf "24500D003P010.PDF"
CORRECCIÓN de erros.-Resolución do 2 de decembro de 2009, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas do Fondo de Acción Social do exercicio 2008 para o persoal ao servizo da Administración da Xunta de Galicia.
CONSELLERÍA DE FACENDA — III. OUTRAS DISPOSICIÓNS — 17/12/2009

Advertidos erros no anexo da resolución, publicada no Diario Oficial de Galicia número 240, do 10 de decembro é necesario facer as seguintes correccións:
Na columna Aprobadas do anexo debe dicir:
«2. Discapacitados: 775».
Na columna Denegadas do anexo debe dicir:
«2. Discapacitados: 256».
Na columna Importe euros do anexo debe dicir:
«2. Discapacitados		1.136.355,40 
3. Fillos menores		1.817.698,72 
4. Est. por fillos		2.030.490,00 
5. Est. traballador		   376.500,00 
6. Vivenda			   719.029,21 
7. Maiores a cargo		   743.135,82 ».
Así mesmo, na páxina web da Dirección Xeral da Función Pública
http://www.xunta.es/dxfp/fas.htm a que se remite o punto segundo da resolución
, detectáronse erros nos importes pendentes de pagamento nas axudas por discapacitados, fillos menores, estudos de fillos, estudos do traballador, vivenda e maiores a cargo. Os ditos erros foron corrixidos e publicados ás 19.30 horas do día 10 de decembro de 2009.
ORDE do 14 de decembro de 2009 pola que se dispón o cesamento dun vogal do Consello de Administración da Autoridade Portuaria de Marín e Ría de Pontevedra.
CONSELLERÍA DO MAR — II. AUTORIDADES E PERSOAL — 18/12/2009

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das devanditas competencias.
Conforme o previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberán facerse necesariamente por proposta das administracións públicas e entidades e organismos representados no consello de administración, polo que, ao abeiro do disposto no artigo 40 da Lei 27/1992, e en canto órgano competente,
DISPOÑO:
O cesamento como vogal do Consello de Administración da Autoridade Portuaria de Marín e Ría de Pontevedra, en representación da Administración xeral do Estado, de Juan Antonio Sardina Páramo, agradecéndolle os servizos prestados.
Santiago de Compostela, 14 de decembro de 2009.
Rosa María Quintana Carballo
Conselleira do Mar
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
CORRECCIÓN de erros.-Resolución do 2 de novembro de 2009, da Dirección Xeral de Relacións Laborais, pola que se dá publicidade ás festas laborais de carácter local para o ano 2010, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO E BENESTAR — III. OUTRAS DISPOSICIÓNS — 18/12/2009

Advertidos erros na devandita resolución publicada no Diario Oficial de Galicia número 227, do 19 de novembro de 2009, é necesario facer as seguintes correccións:
-No anexo II, provincia de Lugo, na páxina 18.018, onde di: «6. Barreiros: 24 de agosto, San Bartolo; 27 de agosto, San Cosme», debe dicir: «6. Barreiros: 24 de agosto, San Bartolo; 27 de setembro, San Cosme».
ORDE do 9 de decembro de 2009 pola que se resolve a concesión de premios fin de carreira da Comunidade Autónoma de Galicia para o alumnado que remate os seus estudos universitarios no ano 2009 nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/12/2009

A Orde do 29 de maio de 2009, DOG do 11 de xuño, convocaba os Premios Fin de Carreira da Comunidade Autónoma de Galicia para o alumnado que remate os estudos universitarios no ano 2009 nas universidades do sistema universitario de Galicia.
De acordo co establecido no artigo 8 das bases da convocatoria, as listaxes provisionais foron expostas o día 26 de outubro deste ano. Os interesados dispuxeron dun prazo de reclamación comprendido entre o día 27 de outubro e o 6 de novembro de 2009, e podían durante ese mesmo prazo os interesados formular reclamacións ou emendar erros e falta de documentos ante a Secretaría Xeral de Universidades.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, atendendo á proposta elaborada pola citada comisión, esta consellería
RESOLVE:
Artigo 1º
Concederlle o premio fin de carreira da Comunidade Autónoma de Galicia ao alumnado universitario que rematou os seus estudos no ano 2009 nas universidades do sistema universitario de Galicia e que se relacionan no anexo I desta orde. O alumnado premiado recibirá unha contribución en metálico de 3.500 euros.
Artigo 2º
Denegarlles o premio aos solicitantes que figuran relacionados no anexo II desta orde e que foron admitidos para participar neste concurso, polas causas que nel se sinalan.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 29 de maio de 2009 constituirá causa determinante de revogación da axuda e do seu reintegro total ou parcial, polo beneficiario, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da publicación desta no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de decembro de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "24600D008P016.PDF"
RESOLUCIÓN do 11 de decembro de 2009 pola que se adxudican as axudas para o fomento da investigación e a innovación empresarial do procedemento IN841E, convocadas pola Orde do 22 de xullo de 2009 (Diario Oficial de Galicia número 148, do 30 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 18/12/2009

Pola orde da Consellería de Economía e Industria do 22 de xullo de 2009 (DOG nº 148, do 30 de xullo), convocáronse as axudas para o ano 2009 para o fomento da innovación empresarial no ámbito da Comunidade Autónoma de Galicia, correspondentes, entre outros, ao procedemento: IN841E.	Preparación de novos proxectos para a participación noutras convocatorias de axudas estatais e internacionais.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e ás propostas elaboradas pola comisión de valoración prevista no artigo 9 da orde da convocatoria, esta consellería
RESOLVE:
Primeiro.-Concederlles as axudas para a preparación de novos proxectos para a participación noutras convocatorias de axudas estatais e internacionais (procedemento IN841E) aos beneficiarios que se relacionan no anexo E-I desta resolución, nas contías que se sinalan, que supoñen un total de 163.955 euros para o ano 2009.
Segundo.-Para poder percibir as axudas correspondentes á anualidade de 2009, os beneficiarios deberán presentar, na data límite do 19 de decembro de 2009, a documentación indicada no artigo 18 da Orde do 22 de xullo de 2009 (DOG nº 148, do 30 de xullo) así como no artigo 6 do anexo V da citada orde de convocatoria.
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de decembro de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía
e Industria
Advertido erro na devandita resolución publicada no Diario Oficial de Galicia nº 244, do mércores, 16 de decembro de 2009, cómpre facer a seguinte modificación:
O anexo A-I aparece incompleto, polo que cómpre publicalo completo.
Ver referencia pdf "24600D007P014.PDF"
Ver referencia pdf "24600D008P016.PDF"